b'\n_START_ARTICLE_\nSerbia Strong\n_START_PARAGRAPH_\nSerbia Strong je srbska vojna pesem iz 90-ih. Znana je tudi kot "Karad\xc5\xbei\xc4\x87u, vodi Srbe svoje", "Remove Kebab" (slovensko: "Odstrani kebab") in "Bog je Srbin i on \xc4\x87e nas \xc4\x8duvati" (slovensko: "Bog je Srb in on nas bo \xc4\x8duval").\n_START_SECTION_\nNastanek\n_START_PARAGRAPH_\nMed jugoslovanskimi vojnami so \xc5\xa1tirje pripadniki srbskih paravoja\xc5\xa1kih enot \xe2\x80\x93 \xc5\xbdeljko Grmu\xc5\xa1a (pevec), Novislav \xc4\x90aji\xc4\x87 (harmonikar), Nenad Tintor (trobentar) in Slobodan Vrga (pianist) \xe2\x80\x93 leta 1993 (ali 1995) napisali pesem, ki bi naj bila uporabljena kot nacionalisti\xc4\x8dna pesem za vzpodbujanje morale srbskih vojakov. Poimenovali so jo "Karad\xc5\xbei\xc4\x87u, vodi Srbe svoje". Posneli so jo istega leta skupaj s producentom Nikolo Jorgi\xc4\x87em, in sicer na Plavnem._NEWLINE_Pesem je predana srbskim vojakom in takratnjem predsedniku Republike Srpske, Radovanu Karad\xc5\xbei\xc4\x87u. Govori tudi o tem, da naj se hrva\xc5\xa1ki vojaki ("usta\xc5\xa1e") in bo\xc5\xa1njaki ("Turki"), umaknejo, saj jih bodo Srbi skupaj s Karad\xc5\xbei\xc4\x87em pokon\xc4\x8dali._NEWLINE_Po vojni so kaseto na\xc5\xa1li hrva\xc5\xa1ki vojaki. Nato so jo vzeli in poslali v arhive hrva\xc5\xa1kega TV kanala, OtvorenaTV (sedaj znan kot Jabuka TV). OTV so v letih 2006, 2007 in 2008 organizirali tekmovanje srbskih vojnih pesmi \xe2\x80\x93 \xc4\x8cetnovizijo (\xc4\x8cetni\xc5\xa1ka Evrovizija), v kateri so Serbia Strong uporabili kot intermezzo._NEWLINE_3. avgusta 2008 je Pavle Vranji\xc4\x8dan, urednik OTV, na svoj YouTube kanal, ARHIVIST, objavil satiri\xc4\x8dno in provokativno razli\xc4\x8dico videospota, posve\xc4\x8deno za\xc4\x8detku sojenja Radovana Karad\xc5\xbei\xc4\x87a. Na za\xc4\x8detku videa je viden del intervjuja z Nikolo Jorgi\xc4\x8dem, "Joja, iz Doboja", in sicer del, ko re\xc4\x8de "Citiram rije\xc4\x8di Karad\xc5\xbei\xc4\x87a: Bog je Srbin i on \xc4\x87e nas \xc4\x8duvati" (Slovensko: "Citiram Karad\xc5\xbei\xc4\x87a: Bog je Srb in on nas bo \xc4\x8duval"). V tej razli\xc4\x8dici so vklju\xc4\x8deni tudi posnetki muslimanskih zapornikov v srbskih vojnih tabori\xc5\xa1\xc4\x8dih.\n_START_SECTION_\nUporaba\n_START_PARAGRAPH_\nLeta 2010 je makedonski uporabnik Krautchana po imenu "Sergej" objavil video imenovan "Tupac Serbia". V videu je uporabil del 2006 \xc4\x8cetnovizije skupaj s satiri\xc4\x8dno copypasto:_NEWLINE_Po tej objavi je "Remove Kebab" - instrumentalni del pesmi Serbia Strong - postal meme. \xc4\x90aji\xc4\x87 je postal izredno popularen na 4chanu, poimenovali so ga "Dat Face Soldier" (slovensko: "vojak s tem obrazom").\n_START_SECTION_\nIgralci sedaj\n_START_PARAGRAPH_\nNovislav \xc4\x90aji\xc4\x87 je bil zaradi umora 14 ljudi med vojno obsojen na zapor petih let v Nem\xc4\x8diji, nakar je bil deportiran v drugo dr\xc5\xbeavo. (Slobodan Vrga trdi, da "to Novislav harmonika\xc5\xa1, tisto je drugi.")_NEWLINE_Nikolo Jorgi\xc4\x87a so obsodili na do\xc5\xbeivljenjski zapor zaradi Bosanskega genocida, umrl je leta 2014._NEWLINE_\xc5\xbdeljko Grmu\xc5\xa1a, Slobodan Vrga in Nenad Tintor pa so \xc5\xa1e \xc5\xbeivi in svobodni.\n_START_SECTION_\nStreljanja v Christchurchu\n_START_PARAGRAPH_\nBrenton Tarrant, strelec v napadih na d\xc5\xbeamije v Christchurchu, je imel frazo "Remove Kebab" napisano na enem od svojih oro\xc5\xbeij. V manifestu samega sebe imenuje "kebab removalist", v avtu je pa tudi predvajal celotno pesem. Po streljanju je bilo veliko videoposnetkov odstranjenih iz YouTuba, vklju\xc4\x8dno z videi, ki so imeli preko milijon ogledov, nakar so jih uporabniki ponovno objavili z namenom "protestiranja proti cenzuri"._NEWLINE_Po napadih je \xc5\xbdeljko Grmu\xc5\xa1a, pevec pesmi, v intervjuju rekel: "Grozno je to, kar se je zgodilo v Novi Zelandiji, seveda obsojam dejanje in \xc5\xbeal mi je za vse nedol\xc5\xbene \xc5\xbertve; toda on se je odlo\xc4\x8dil ubijati in to bi naredil ne glede na to, katero pesem bi poslu\xc5\xa1al." Slobodan Vrga se je tudi odzval na napade: "Ne strinjam se s tem napadom ali s katerimkoli drugim napadom na nacijo ali osebo. Mogo\xc4\x8de te pesmi ni poslu\xc5\xa1al morilec, temve\xc4\x8d je bil umetno ustvarjen negativen scenarij proti Srbim. Vsi vemo, kateri religiji pripada najve\xc4\x8d teroristov."'